ส่วนที่ 3

ฐานะทางการเงินและผลการดำเนินงาน

13. ข้อมูลทางการเงินที่สำคัญ

1.  งบการเงิน

(1) สรุปรายงานของผู้สอบบัญชีรับอนุญาต

+--------------+----------------------------+-------------------------+
| ง            | ผู้สอบบัญชี                    | สำนักงาน                 |
| บการเงินสำหรับ |                            |                         |
+--------------+----------------------------+-------------------------+
| ปี 2556       |   นางสาวธนาวรรณ อนุรัตน์บดี    | บริษัท ดีลอยท์ ทู้ช โธมัทสุ     |
|              |                            | ไชยยศ                   |
| ปี 2557 -     | (ผู้สอบบัญชีรับอนุญาต ทะเบียนเลขที่ |                         |
| 2563         | 3440)                      | สอบบัญชี จำกัด             |
|              |                            |                         |
|              | นายชูพงษ์ สุรชุติกาล            |                         |
|              |                            |                         |
|              | (ผู้สอบบัญชีรับอนุญาต ทะเบียนเลขที่ |                         |
|              | 4325)                      |                         |
+--------------+----------------------------+-------------------------+

บริษัท ดีลอยท์ ทู้ช โธมัทสุ ไชยยศ สอบบัญชี จำกัด ตรวจสอบงบการเงินรวมของบริษัท เอส แอนด์
พี ซินดิเคท จำกัด (มหาชน) และบริษัทย่อย และงบการเงินเฉพาะกิจการของบริษัท เอส แอนด์ พี
ซินดิเคท จำกัด (มหาชน) ซึ่งประกอบด้วยงบแสดงฐานะการเงินรวม และเฉพาะกิจการ ณ วันที่
31 ธันวาคม 2563 และงบกำไรเบ็ดเสร็จรวมและเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและเฉพาะกิจการ
และงบกระแสเงินสดรวมและเฉพาะกิจการ สำหรับปีสิ้นสุดวันเดียวกัน
และหมายเหตุประกอบงบการเงินรวมและเฉพาะกิจการ รวมถึงสรุปนโยบายการบัญชีที่สำคัญ

รายงานของผู้สอบบัญชีรับอนุญาต

ความเห็น

ข้าพเจ้าได้ตรวจสอบงบการเงินรวมของบริษัท เอส แอนด์ พี ซินดิเคท จำกัด (มหาชน)
และบริษัทย่อย (“กลุ่มบริษัท”) และงบการเงินเฉพาะกิจการของบริษัท เอส แอนด์ พี ซินดิเคท
จำกัด (มหาชน) (“บริษัท”) ซึ่งประกอบด้วยงบแสดงฐานะการเงินรวมและเฉพาะกิจการ ณ วันที่
31 ธันวาคม 2563 และกำไรเบ็ดเสร็จรวมและเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและเฉพาะกิจการ
และงบกระแสเงินสดรวมและเฉพาะกิจการ สำหรับปีสิ้นสุดวันเดียวกัน
และหมายเหตุประกอบงบการเงินรวมและเฉพาะกิจการ รวมถึงสรุปนโยบายการบัญชีที่สำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินของบริษัท
เอส แอนด์ พี ซินดิเคท จำกัด (มหาชน) และบริษัทย่อย และของบริษัท เอส แอนด์ พี ซินดิเคท
จำกัด (มหาชน) ณ วันที่ 31 ธันวาคม 2563 และผลการดำเนินงาน
และกระแสเงินสดสำหรับปีสิ้นสุดวันเดียวกัน โดยถูกต้อง
ตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในวรรคของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า
ข้าพเจ้ามีความเป็นอิสระจากกลุ่มบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ
และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า
ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

+-----------------------------------+----------------------------------+
| เรื่องสำคัญในการตรวจสอบ              | วิธีการตรวจสอบที่ใช้เพื่อตอบสนอง        |
+-----------------------------------+----------------------------------+
|   มูลค่าของเงินลงทุนใน                | วิธีการตรวจสอบที่สำคัญรวมถึง           |
| บริษัทย่อยแห่งหนึ่งในงบการเงินเฉพาะกิจการ |                                  |
|   และมูลค่า                         | -   ทำความเข้าใจเกี่ยวกับขั้น          |
| เงินลงทุนในกิจการ-การร่วมค้าและมูลค่าของ | ตอนการปฏิบัติงานและการควบคุมภายในที่เก |
| สินทรัพย์ถาวรของบริษัทย่อยในงบการเงินรวม | ี่ยวข้องกับการรับรู้การขาดทุนจากการด้อยค่า |
|                                   |                                  |
|   บริษัทย่อยแห่งหนึ่งในประเทศ           | -   สอบทานการออกแบบและการปฏิบ     |
|   และการร่วมค้าในต่างประเท           | ัติตามการควบคุมภายในสำหรับเรื่องดังกล่าว |
| ศมีผลขาดทุนสะสมในจำนวนเงินที่มีสาระสำคัญ |                                  |
|   ซึ่งเป็นข้อบ่งชี้ว่ามูลค่าตามบัญชีของเ      | -   ให้ผู้เชี่ยวชาญภายในมีส่วนร่วมเพื่อช่วย |
| งินลงทุนในบริษัทย่อยในประเทศดังกล่าวในงบ |                                  |
| การเงินเฉพาะกิจการและมูลค่าตามบัญชีของเ |   -                              |
| งินลงทุนในการร่วมค้าในต่างประเทศในงบกา |   ประเมินแบ                       |
| รเงินรวมอาจสูงกว่ามูลค่าที่คาดว่าจะได้รับคืน | บจำลองที่ผู้บริหารใช้เพื่อคำนวณมูลค่าจากกา |
|   ดังนั้น                            | รใช้ของหน่วยของสินทรัพย์ที่ก่อให้เกิดเงินสด |
|   เงินลงทุนของ                      |   เพื่อให้เป็นไปตามมาตรฐานการบัญชี     |
| บริษัทย่อยในประเทศและเงินลงทุนในการร่วม |   ฉบับที่ 36 การด้อยค่าของสินทรัพย์      |
| ค้าในต่างประเทศดังกล่าวอาจเกิดการด้อยค่า |                                  |
|                                   |   -                              |
|   การพิจารณาเกี่ยวกับการด้อยค่าของเงิน   |   ตร                             |
| ลงทุนในบริษัทย่อยในงบการเงินเฉพาะกิจการ | วจสอบข้อสมมติฐานที่ใช้ในการคำนวณอัตราค |
|   และเงินลงทุนในการร่วมค้าในต่างประเ   | ิดลดและการทดสอบการคำนวณอัตราเหล่านั้น |
| ทศในงบการเงินรวมดังกล่าวขึ้นอยู่กับดุลยพินิจ |                                  |
| และข้อสมมติฐานที่สำคัญที่ผู้บริหารของบริษัทนำ | -   วิเคราะห์การประมาณการกระแสเงินส |
| มาใช้ในการประมาณมูลค่าที่คาดว่าจะได้รับคืน | ดในอนาคตที่คาดว่าจะได้รับจากสินทรัพย์ที่ใช |
|                                   | ้ในสูตรการคำนวณเพื่อกำหนดว่าประมาณการ |
|                                   | นั้นได้สะท้อนถึงสภาพตลาดปัจจุบันและผลประ |
|                                   | กอบการที่คาดการณ์ในอนาคตอย่างเหมาะสม |
+-----------------------------------+----------------------------------+

+----------------------------------+-----------------------------------+
| เรื่องสำคัญในการตรวจสอบ             | วิธีการตรวจสอบที่ใช้เพื่อตอบสนอง         |
+----------------------------------+-----------------------------------+
|   นโ                             | -                                 |
| ยบายการบัญชีสำหรับการด้อยค่าของสินทรัพย์ |  พิจารณาข้อสมมติฐานที่สำคัญต่อการวิเคราะห์ |
|   การด้อยค่าของเงินลงทุน             |     ค่าความอ่อนไหว                  |
|   และรายละเอียดเงินลงทุนใน          |                                   |
| บริษัทย่อยและการร่วมค้าในต่างประเทศได้เ | -   เปรียบเทียบประมาณการกระแสเงินสด  |
| ปิดเผยไว้ในหมายเหตุประกอบงบการเงินข้อ | รวมถึงข้อสมมติฐานที่เกี่ยวกับอัตราการเติบโต |
|   3.11 ข้อ 3.23 และข้อ 10          |     และกำไรจากก                   |
|                                  | ารดำเนินงานกับผลประกอบการในอดีตเพื่อทด |
|                                  | สอบความถูกต้องของประมาณการของผู้บริหาร |
|                                  |                                   |
|                                  | -   เปรียบเทียบระหว                 |
|                                  | ่างมูลค่าที่คาดว่าจะได้รับคืนและมูลค่าตามบัญชี |
+----------------------------------+-----------------------------------+

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 2.5.2 และ 2.5.3
ซึ่งอธิบายถึงการนำมาตรฐานการรายงานทางการเงิน ฉบับที่ 16 เรื่องสัญญาเช่า
และแนวปฏิบัติทางการบัญชี
เรื่องมาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา
2019 (COVID-19) ที่ประกาศโดยสภาวิชาชีพบัญชีมาถือปฏิบัติ ทั้งนี้
ข้าพเจ้ามิได้แสดงความเห็นอย่างมีเงื่อนไขในเรื่องดังกล่าว

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี
ซึ่งคาดว่าจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น
และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ
คือ การอ่านและพิจารณาว่าข้อมูลอื่นที่ระบุข้างต้นเมื่อข้าพเจ้าได้รับ
มีความขัดแย้งที่มีสาระสำคัญกับงบการเงินรวมและเฉพาะกิจการ
หรือกับความรู้ที่ได้รับจากการตรวจสอบของข้าพเจ้า
หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี
หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ
ข้าพเจ้าต้องสื่อสารเรื่องดังกล่าวกับฝ่ายบริหารและผู้มีหน้าที่ในการกำกับดูเพื่อดำเนินการให้แก้ไขให้เหม่ะสมต่อไป

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ
ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง
การเปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม)
และการใช้เกณฑ์การบัญชีสำหรับการดำเนินงานต่อเนื่อง
เว้นแต่ผู้บริหารมีความตั้งใจที่จะเลิกกลุ่มบริษัทและบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญ
เมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการจากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
การปฏิบัติงานของข้าพเจ้ารวมถึง

-   ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจในระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบที่เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชี
    และ
    การเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

-   สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ
    สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่
    ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้สังเกตถึงการเปิดเผยข้อมูลที่เกี่ยวข้องในงบการเงินรวมและเฉพาะกิจการ
    หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตาม
    เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

-   ประเมินการนำเสนอ
    โครงสร้างและเนื้อหาของงบการเงินรวมและงบการเงินเฉพาะกิจการโดยรวม
    รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

-   ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม
    ข้าพเจ้ารับผิดชอบต่อการกำหนดแนวทาง การควบคุมดูแล
    และการปฏิบัติงานตรวจสอบกลุ่มบริษัท
    ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่าง ๆ ซึ่งรวมถึงขอบเขตและช่วงเวลาของ
การตรวจสอบตามที่ได้วางแผนไว้ และประเด็นที่มีนัยสำคัญที่พบจากการตรวจสอบรวมถึงข้อบกพร่อง
ที่มีนัยสำคัญในระบบการควบคุมภายใน หากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระ
และได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่น
ซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ
ที่มีนัยสำคัญมากที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบัน
และกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

ชูพงษ์ สุรชุติกาล

กรุงเทพมหานคร ผู้สอบบัญชีรับอนุญาตเลขทะเบียน 4325

วันที่ 23 กุมภาพันธ์ 2564 บริษัท ดีลอยท์ ทู้ช โธมัทสุ ไชยยศ สอบบัญชี จำกัด

(2) งบแสดงฐานะการเงินสำหรับปีสิ้นสุดวันที่ 31 ธันวาคม 2563

ตารางสรุปงบแสดงฐานะการเงิน

บริษัท เอส แอนด์ พี ซินดิเคท จำกัด (มหาชน) และบริษัทย่อย

งบแสดงฐานะการเงิน ณ วันที่ 31 ธันวาคม

(หน่วย : พันบาท)

  งบการเงินรวม

[]

  -----------------------------------------------------------------------
  บริษัท เอส แอนด์ พี ซินดิเคท จำกัด (มหาชน) และบริษัทย่อย

  งบแสดงฐานะการเงิน ณ วันที่ 31 ธันวาคม (ต่อ)
  -----------------------------------------------------------------------

(หน่วย : พันบาท)

  งบการเงินรวม

[]

  -----------------------------------------------------------------------
  บริษัท เอส แอนด์ พี ซินดิเคท จำกัด (มหาชน) และบริษัทย่อย

  งบแสดงฐานะการเงิน ณ วันที่ 31 ธันวาคม (ต่อ)
  -----------------------------------------------------------------------

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบกำไร(ขาดทุน)เบ็ดเสร็จ                                                  |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบกำไร(ขาดทุน)เบ็ดเสร็จ (ต่อ)                                             |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบแสดงการเปลี่ยนแปลงส่วนของผู้ถือหุ้น                                         |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบแสดงการเปลี่ยนแปลงส่วนของผู้ถือหุ้น (ต่อ)                                    |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบกระแสเงินสด                                                          |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบกระแสเงินสด (ต่อ)                                                     |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

+-----------------------------------------------------------------------+
| บริษัท เอส แอนด์ พี ซินดิเคท จำกัด (มหาชน) และบริษัทย่อย                        |
+-----------------------------------------------------------------------+
| งบกระแสเงินสด (ต่อ)                                                     |
|                                                                       |
| สำหรับปีสิ้นสุด วันที่ 31 ธันวาคม                                              |
+-----------------------------------------------------------------------+

(หน่วย : พันบาท)

งบการเงินรวม

[]

อัตราส่วนทางการเงินที่สำคัญ

  ----------------------------------------------- ------- -------- ------- ------- ---
  อัตราส่วนทางการเงิน                                หน่วย    สิ้นสุด 31                  
                                                          ธันวาคม                   

                                                          2563     2562    2561    

  ความสามารถในการทำกำไร (Profitability ratio)                                      

  อัตรากำไรขั้นต้น                                    ร้อยละ   40.3     42.3    43.8    

  อัตรากำไรสุทธิ                                     ร้อยละ   3.5      4.3     5.2     

  ความประสิทธิภาพในการบริหารสินทรัพย์ (Activity Ratio)                                   

  อัตราผลตอบแทนจากสินทรัพย์                           ร้อยละ   6.3      8.8     10.0    

  อัตราผลตอบแทนผู้ถือหุ้น                               ร้อยละ   7.5      12.5    15.4    

  อัตราส่วนหมุนเวียนลูกหนี้การค้า                         เท่า     18.2     23.7    27.8    

  ระยะเวลาเก็บหนี้เฉลี่ย                               วัน      20.0     15.4    13.1    

  อัตราส่วนหมุนเวียนสินค้าคงเหลือ                        เท่า     11.8     13. 9   13.5    

  ระยะเวลาขายสินค้าเฉลี่ย                             วัน      30.9     26.3    27.0    

  อัตราการหมุนของสินทรัพย์ถาวร                         เท่า     3.6      4.6     4.4     

  อัตราการหมุนของสินทรัพย์                             เท่า     1.1      1.9     2.0     

  อัตราส่วนหมุนเวียนเจ้าหนี้การค้า                        เท่า     4.2      6.4     8.8     

  ระยะเวลาชำระหนี้เฉลี่ย                              วัน      87.0     56.9    42.0    

  ความสามารถในการดำรงสภาพคล่อง (Liquidity ratio)                                    

  *อัตราสินทรัพย์หมุนเวียนต่อหนี้สินหมุนเวียน (Current Ratio) เท่า     1.2      1.8     1.6     

  อัตราส่วนสภาพคล่องหมุนเร็ว (Quick Ratio)             เท่า     1.0      1.4     1.3     

  ความสามารถในการก่อหนี้ (Leverage Ratios)                                            

  *อัตราส่วนหนี้สินต่อส่วนของผู้ถือหุ้น (D/E Ratio)           เท่า     1.3      0.5     0.5     

  *อัตราส่วนความสามารถชำระดอกเบี้ย* (Interest         เท่า     4.0      43.2    60.7    
  Coverage Ratio)                                                                  

  * รวม                                                                            
  ผลกระทบจากการปรับปรุงมาตรฐานการรายงานทางการเงินที่                                    
  16 เรื่อง สัญญาเช่า                                                                  

  ถ้าไม่รวม                                                                          
  ผลกระทบจากการปรับปรุงมาตรฐานการรายงานทางการเงินที่                                    
  16 เรื่อง สัญญาเช่า                                                                  

  อัตราสินทรัพย์หมุนเวียนต่อหนี้สินหมุนเวียน (Current Ratio)  เท่า     1.9                      

  อัตราส่วนหนี้สินต่อส่วนของผู้ถือหุ้น (D/E Ratio)            เท่า     0.5                      

  อัตราส่วนความสามารถชำระดอกเบี้ย* (Interest Coverage เท่า     49.2                     
  Ratio)                                                                           

                                                                                   

                                                                                   
  ----------------------------------------------- ------- -------- ------- ------- ---

 

14. คำอธิบายและการวิเคราะห์ของฝ่ายจัดการ

 การวิเคราะห์ฐานะการเงินและผลการดำเนินงานของบริษัทและบริษัทย่อย (“กลุ่มบริษัท”)

รายได้จากการขายและการให้บริการ

ในรอบปี 2563 เนื่องจากสถานการณ์การแพร่ระบาดของโรคติดเชื้อไวรัสโคโรนา (COVID-19)
ในประเทศไทย ส่งผลให้รัฐบาลได้มี มาตรการต่างๆ ออกมาเพื่อป้องการแพร่ระบาดของเชื้อไวรัส
นอกจากนี้ยังมีประกาศกรุงเทพมหานคร เรื่องสั่งปิดสถานที่เป็นการชั่วคราว
ซึ่งรวมถึงร้านอาหารที่ให้เปิดจำหน่ายเฉพาะการซื้อกลับบ้านเท่านั้น ส่งผลให้ บริษัทฯ และบริษัทย่อย
มีรายได้จากการขายและการให้บริการ จำนวน 5,199 ล้านบาท ลดลงจากปี 2562 จำนวน
2,114 ล้านบาท คิดเป็นร้อยละ 28.9
จากผลประกอบการของร้านอาหารและร้านเบเกอรี่ในประเทศและ ต่างประเทศ
ที่บริษัทเปิดดำเนินการอยู่รวมทั้งสิ้น 517 สาขา

ด้านรายได้ธุรกิจร้านอาหารและร้านเบเกอรี่ภายในประเทศ ลดลงร้อยละ 27.2 หรือ 1,649
ล้านบาท โดยยอดขายต่อร้านเดิม (Same-Store-Sales)
ของร้านอาหารและร้านเบเกอรี่ในประเทศภายใต้แบรนด์ S&P จำนวน 450 สาขา จากทั้งสิ้น 481
สาขา ลดลงร้อยละ 26.1 แต่ ยังคงมีการเพิ่มสาขาใหม่ในทำเลที่มีศักยภาพ จำนวน 15 สาขา
ในปี 2563 มาสนับสนุนยอดขาย

ด้านรายได้จากธุรกิจขายส่งอาหารและเบเกอรี่ มีรายได้จากการขาย จำนวน 575 ล้านบาท ลดลง
193 ล้านบาท หรือร้อยละ 25.2
เนื่องจากยอดขายที่ลดลงในซุปเปอร์มาร์เก็ตและห้างค้าปลีกจากผลิตภัณฑ์อาหารพร้อมรับประทาน
และ ช่องทางการจัดจำหน่ายฟู้ดเซอรวิส
ได้รับผลกระทบจากผลกระทบของการปิดสนามบินอย่างต่อเนื่อง

ส่วนธุรกิจร้านอาหารในต่างประเทศ มีรายได้จากการขายและการบริการ
ลดลงจากงวดเดียวกันของปีก่อน จำนวน 257 ล้านบาท หรือลดลงร้อยละ 56.5
โดยสาเหตุหลักมาจากการปิดร้านอาหารของสาขาในต่างประเทศชั่วคราว
เนื่องจากสถานการณ์การแพร่ระบาดของโรคติดเชื้อไวรัสโคโรนา (COVID-19)

รายได้แยกตามประเภทช่องทางการจัดจำหน่าย

(หน่วย: ล้านบาท)

  -------------------------------- ---------- ------- ---------- --------- ------- -----------
  รายได้จำแนกตามช่องทางการจัดจำหน่าย   ปี 2563                        ปี 2562            เพิ่มขึ้น /
                                                                                   (ลดลง)

                                   จำนวนเงิน   ร้อยละ   จำนวนเงิน             ร้อยละ   ร้อยละ

  ธุรกิจร้านอาหารและเบเกอรี่ในประเทศ    4,407      84.8    6,056                82.8    (27.2)

  ธุรกิจขายส่งอาหารและเบเกอรี่          575        11.1    768                  10.5    (25.2)

  ธุรกิจร้านอาหารในต่างประเทศ          198        3.4     455                  6.2     (56.5)

  อื่น ๆ                             19         0.4     33                   0.5     (42.5)

  รวม                              5,199      100.0   7,312                100.0   (28.9)
  -------------------------------- ---------- ------- ---------- --------- ------- -----------

กำไรก่อนหักดอกเบี้ยจ่าย ภาษีและค่าเสื่อมราคา (EBITDA)

ในปี 2563 บริษัทมีกำไรก่อนหักดอกเบี้ยจ่าย ภาษีและค่าเสื่อมราคา (EBITDA)
ตามงบการเงินรวมเป็นจำนวน 987 ล้านบาท เพิ่มขึ้นในอัตราร้อยละ 43.0 ซึ่ง
มาจากผลกระทบจากการบังคับใช้มาตรฐานการบัญชี TFRS16. อย่างไรก็ตาม
บริษัทมีต้นทุนขายและต้นทุนการให้บริการจำนวน 3,106 ล้านบาท ลดลงร้อยละ 26.4
และคิดเป็นร้อยละ 59.7 ของรายได้จากการขาย ซึ่งสูงขึ้นจากปีที่แล้วร้อยละ 2.0 เนื่องจาก
ต้นทุนขายและต้นทุนการให้บริการที่ลดลง ไม่เพียงพอ
ที่จะชดเชยกับการลดลงของรายได้จากการขาย และแม้ว่าบริษัทฯและบริษัทย่อย
ได้พยายามบริหารจัดการต้นทุนการผลิต และ ควบคุมการจัดซื้อวัตถุดิบให้เหมาะสม
สำหรับค่าใช้จ่ายในการขายและบริหาร จำนวน 1,799 ล้านบาท ลดลง 961 ล้านบาท หรือร้อยละ
34.8 จากการดำเนินมาตรการการประหยัดค่าใช้จ่ายอย่างเข้มงวดในทุกส่วนขององค์กร
โดยเฉพาะในช่วงครึ่งหลังของปี 2563

นอกจากนี้ บริษัทฯ และบริษัทย่อย มีการเปลี่ยนแปลงการบันทึกค่าเสื่อมราคาของสินทรัพย์สิทธิการใช้
ตามมาตรฐานการรายงานทางการเงิน ฉบับที่ 16 เรื่องสัญญาเช่า
เป็นผลให้บริษัทมีอัตราการทำกำไร EBITDA ต่อรายได้รวม เพิ่มขึ้นจากร้อยละ 9.4 เป็นร้อยละ
18.7 อย่างมีสาระสำคัญ

+------------------------------------+-------+-------+--------+------+
| กำไรก่อนหักดอกเบี้ยจ่าย                 | 12    | 12    | เปล    | %    |
| ภาษีและค่าเสื่อมราคา (EBITDA)          | เดือน  | เดือน  | ี่ยนแปลง |      |
|                                    |       |       |        |      |
|                                    | ปี     | ปี     | บาท    |      |
|                                    | 2563  | 2562  |        |      |
+------------------------------------+-------+-------+--------+------+
| EBITDA ตามงบการเงิน                 | 987   | 691   | 296    | 43.0 |
+------------------------------------+-------+-------+--------+------+
| อัตราการทำกำไร EBITDA               | 18.7  | 9.4   | -      | 9.3  |
| ตามงบการเงินต่อรายได้รวม (ร้อยละ)      |       |       |        |      |
+------------------------------------+-------+-------+--------+------+

ต้นทุนทางการเงิน

บริษัทฯ และบริษัทย่อย มีต้นทุนทางการเงินทั้งสิ้นเท่ากับ 73 ล้านบาท ในปี 2563
ซึ่งเป็นในส่วนของดอกเบี้ยที่เกิดขึ้นจากหนี้สินตามสัญญาเช่า เท่ากับ 67 ล้านบาท
เนื่องจากมีการนำมาตรฐานรายงานทางการเงินฉบับที่ 16 มาถือปฏิบัติใช้

กำไรสุทธิ

จากปัจจัยต่างๆ ดังกล่าวข้างต้น ในปี 2563
บริษัทฯและบริษัทย่อยมีกำไรสุทธิตามงบการเงินรวมเท่ากับ 183 ล้านบาท ลดลงจากปีก่อนจำนวน
131 ล้านบาท หรือร้อยละ 41.8 เป็นผลให้บริษัทมีอัตราการทำกำไรสุทธิฯต่อรายได้รวม
ลดลงจากร้อยละ 4.3 เป็นร้อยละ 3.5

+-----------------------------------+--------+------+---------+------+
| กำไรสุทธิ                           | 12     | 12   | เป      | %    |
|                                   | เดือน   | เดือน | ลี่ยนแปลง |      |
|                                   |        |      |         |      |
|                                   | ปี 2563 | ปี    | บาท     |      |
|                                   |        | 2562 |         |      |
+-----------------------------------+--------+------+---------+------+
| กำไรสุทธิตามงบการเงิน                | 183    | 314  | (131)   | (4   |
|                                   |        |      |         | 1.8) |
+-----------------------------------+--------+------+---------+------+
| อัตรา                              | 3.5    | 4.3  | -       | (    |
| การทำกำไรสุทธิตามงบการเงินต่อรายได้รวม |        |      |         | 0.8) |
| (ร้อยละ)                           |        |      |         |      |
+-----------------------------------+--------+------+---------+------+

งบดุลและงบกระแสเงินสด

ในปี 2563 บริษัทและบริษัทย่อยมีสินทรัพย์รวม จำนวน 5,389 ล้านบาท เพิ่มขึ้น 1,498 ล้านบาท
จาก ณ สิ้นปี 2562 เกิดจากการลดลงของสินทรัพย์หมุนเวียนจำนวน 109 ล้านบาท
ในขณะที่สินทรัพย์ไม่หมุนเวียนมีจำนวนเพิ่มขึ้น จากสิ้นปีก่อนเท่ากับ 1,606 ล้านบาท
ซึ่งสาเหตุหลักมาจาก :

1.  การลดลงลูกหนี้การค้า จำนวน 86 ล้านบาท เป็นผลจาก ยอดขายที่ลดลงเป็นหลัก

2.  การลดลงของสินค้าคงเหลือ จำนวน 76 ล้านบาท เป็นผลจาก
    การบริหารจัดการสินค้าคงเหลือให้เหมาะสมกับ ยอดขาย และ สถานการณ์ตลาด

3.  การลดลงของที่ดิน อาคารและอุปกรณ์ จำนวน 101 ล้านบาท
    จากการจำหน่ายสินทรัพย์ถาวรที่ไม่เกิดประโยชน์ และ ค่าเสื่อมราคาที่ลดลง

4.  การลดลงของเงินลงทุนในการร่วมค้า จำนวน 60 ล้านบาท
    จากส่วนแบ่งกำไร(ขาดทุน)จากเงินลงทุนในการร่วมค้า

5.  การเพิ่มขึ้นของสินทรัพย์ทางการเงิน จำนวน 152 ล้านบาท จาก
    การซื้อเงินลงทุนในกองทุนเปิดตราสารหนี้

6.  การเพิ่มขึ้นของสินทรัพย์สิทธิการใช้ จำนวน 1,814 ล้านบาท จากการที่
    บริษัทได้นำมาตรฐานการรายงานทางการเงินฉบับที่ 16
    ซึ่งจะมีผลบังคับใช้สำหรับงบการเงินของปี 2563

บริษัทมีหนี้สินรวมเท่ากับ 2,994 ล้านบาท ณ สิ้นปี 2563 เพิ่มขึ้น 1,638 ล้านบาท จากหนี้สินรวม
ณ สิ้นปี 2562 ซึ่งมาจากการเพิ่มขึ้นของหนี้สินหมุนเวียนจำนวน 339 ล้านบาท
ในขณะที่หนี้สินไม่หมุนเวียนมีจำนวนเพิ่มขึ้น 1,299 ล้านบาท โดยมาจาก

1.  การลดลงของหนี้สินหมุนเวียนประเภทเจ้าหนี้การค้า จำนวน 186 ล้านบาท

2.  การลดลงของเงินกู้ยืมระยะยาวจากสถาบันการเงิน จำนวน 34 ล้านบาท

3.  การลดลงของประมาณการหนี้สินไม่หมุนเวียนสำหรับผลประโยชน์พนักงาน จำนวน 47 ล้านบาท

4.  การเพิ่มขึ้นของหนี้สินตามสัญญาเช่า จำนวน 1,857 ล้านบาท
    รวมส่วนของหนี้สินภายใต้สัญญาเช่าการเงินที่ถึงกำหนดชำระภายในหนึ่งปี
    จากการที่บริษัทได้นำมาตรฐานการรายงานทางการเงินฉบับที่ 16

    บริษัทมีส่วนของผู้ถือหุ้นลดลงจำนวน 141 ล้านบาท จาก 2,536 ล้านบาท ณ สิ้นปี 2562 เป็น
    2,395 ล้านบาท ณ สิ้นปี 2563 ซึ่งส่วนใหญ่เป็นผลเงินปันผลจ่ายทั้งสิ้น จำนวน 280 ล้านบาท
    และ กำไรสำหรับปี 183 ล้านบาท

สำหรับปี 2563 บริษัทและบริษัทย่อยมีกระแสเงินสดได้จากกิจกรรมดำเนินงานจำนวน 955 ล้านบาท
เพิ่มขึ้น 304 ล้านบาท
มาจากกำไรจากการดำเนินงานก่อนการเปลี่ยนแปลงในสินทรัพย์และหนี้สินดำเนินงานเพิ่มขึ้น จำนวน
253 ล้านบาท ลูกหนี้การค้าลดลง จำนวน 63 ล้านบาท สินค้าคงเหลือลดลง จำนวน 69 ล้านบาท
เจ้าหนี้การค้าลดลง จำนวน 93 ล้านบาท

บริษัทและบริษัทย่อยมีกระแสเงินสดใช้ไปจากการกิจกรรมลงทุนจำนวน 344 ล้านบาท
มาจากเงินสดจ่ายเพื่อซื้อสินทรัพย์ถาวร สินทรัพย์ไม่มีตัวตนและสิทธิการเช่า จำนวน 215 ล้านบาท
และเงินสดจ่ายสุทธิ จากการซื้อและขายเงินลงทุนชั่วคราว 150 ล้านบาท

บริษัทและบริษัทย่อยมีกระแสเงินสดใช้ไปจากกิจกรรมจัดหาเงินจำนวน 697 ล้านบาท
โดยส่วนใหญ่เป็นผลมาจาก เงินสดจ่ายหนี้สินตามสัญญาเช่าและดอกเบี้ยของหนี้สินตามสัญญาเช่า
จำนวน 432 ล้านบาท เงินปันผลจ่าย จำนวน 280 ล้านบาท
เงินสดจ่ายคืนจากเงินกู้ยืมระยะยาวจากจากสถาบันการเงิน 34 ล้านบาท และ
เงินสดรับสุทธิจากเงินกู้ยืมระยะสั้นจากจากสถาบันการเงิน 55 ล้านบาท

บริษัทมีอัตรากำไรขั้นต้นในปี 2563 ลดลงจาก ร้อยละ 42.3 เป็นร้อยละ 40.3
โดยมีสาเหตุหลักมาจากความสามารถในการทำกำไรที่ลดลงของโดยเฉพาะอย่างยิ่งในช่วงครึ่งปีแรกของปี
2563 จากผลกระทบจากการแพร่ระบาดของโรค COVID-19 และลดลงตามการลดลงของรายได้
แม้ว่าจะมีความพยายามในการลดต้นทุนอย่างเคร่งครัดแล้วก็ตาม ส่งผลให้
อัตรากำไรสุทธิของบริษัทตามงบการเงินลดลงจากร้อยละ 4.3 เป็น ร้อยละ 3.5

อัตราผลตอบแทนต่อผู้ถือหุ้นเปรียบเทียบเต็มปี ลดลงจากร้อยละ 12.3 ในปี 2562 เป็นร้อยละ 7.5
ซึ่งมีสาเหตุมาจากผลขาดทุนจากการดำเนินงานในช่วงครึ่งปีแรกของปี 2563 เช่นเดียวกัน
อัตราผลตอบแทนต่อสินทรัพย์เปรียบเทียบเต็มปี ลดลงจากร้อยละ 7.9 ในปี 2562 เป็นร้อยละ 6.3
ในปี 2563

อัตราส่วนสินทรัพย์หมุนเวียนต่อหนี้สินหมุนเวียนอยู่ที่ 1.2 เท่า จากปีก่อนที่ 1.7 เท่า
เนื่องจากผลกระทบของหนี้สินภายใต้สัญญาเช่าการเงินที่ถึงกำหนดชำระภายในหนึ่งปี
จากการบังคับใช้ตามมาตรฐานการรายงานทางการเงิน ฉบับที่ 16 เรื่องสัญญาเช่า
อัตราส่วนหนี้สินต่อส่วนของผู้ถือหุ้นเพิ่มขึ้นจาก 0.5 เท่า ณ สิ้นปี 2562 เป็น 1.3 เท่า ในปี 2563
โดยมีสาเหตุหลักมาจาก และส่วนของผู้ถือหุ้นที่ลดลงจากผลขาดทุนสุทธิในช่วง 6 เดือนแรกของปี
2563 รวมถึงผลกระทบจากการบังคับใช้ มาตรฐานการบัญชี TFRS16

แนวโน้มการดำเนินงานในปี 2564 และปัจจัยที่อาจจะมีผลกระทบต่อการดำเนินงานในอนาคต

ในภาพรวม ตั้งแต่เกิดการแพร่ระบาดของไวรัสโควิด-19 ระลอกใหม่ในช่วงกลางเดือนธันวาคม
2563 ที่ผ่านมา ประเทศไทยพบผู้ติดเชื้อโควิด-19 ในประเทศอีกครั้ง
ส่งผลทำให้ทางการในบางจังหวัดได้ยกระดับมาตรการการควบคุมและป้องกันการระบาด
ซึ่งคาดว่าจะสร้างผลกระทบต่อการฟื้นตัวของธุรกิจร้านอาหาร
ถึงแม้ว่าธุรกิจร้านอาหารจะได้รับประโยชน์จากนโยบายของภาครัฐที่ให้ความสำคัญไปยังการกระตุ้นการใช้จ่ายของผู้บริโภคในประเทศ
และมีข่าวดีเรื่องวัคซีน แต่การนำมาใช้ในวงกว้างยังคงต้องใช้เวลา

อย่างไรก็ตาม บริษัทได้ปรับตัวและเตรียมพร้อมกับสถานการณ์ที่เกิดขึ้นอย่างต่อเนื่อง
ทั้งด้านสินค้าและบริการของพนักงานที่ถูกสุขอนามัย มาตราการ การรักษาความสะอาด
ตั้งแต่การผลิตจนถึงหน้าร้าน บริษัทยังคงดำเนินนโยบายการ
เติบโตอย่างยั่งยืนและแข็งแรงในธุรกิจอาหารไทยและเบเกอรี่ที่มีคุณภาพ
มาตรฐานและมีเครือข่ายมากที่สุดในประเทศไทย
ยังคงมุ่งมั่นและใส่ใจในการพัฒนาการบริการเพื่อตอบสนองความต้องการที่หลากหลายของลูกค้าทุกกลุ่ม
ตลอดจนการพัฒนาเมนูอาหาร เบเกอรี่ และเครื่องดื่ม
รวมทั้งปรับปรุงบรรยากาศภายในร้านอาหารเพื่อสร้างประสบการณ์ที่ดีและความประทับใจให้แก่ลูกค้าทุกท่านที่มาใช้บริการ
และเพื่อเพิ่มทางเลือกให้กับผู้บริโภคมากยิ่งขึ้น นอกจากนี้ บริษัทมีแผนงานที่จะลงทุนสาขาประเภท
Delivery and Carry-Out (Delco) เพื่อขยายการให้บริการส่งถึงบ้าน (Delivery
Service) ให้ครอบคลุมทุกพื้นที่ในกรุงเทพมหานครและปริมณฑล
โดยเน้นความรวดเร็วและลดเวลาในการจัดส่งอาหารเพื่อตอบสนองความต้องการลูกค้าให้มากขึ้น
โดยบริษัทได้ปรับปรุงแอพพิเคชั่นสำหรับการสั่งอาหารออนไลน์แบบพลิกโฉม
ซึ่งแอพพิเคชั่นใหม่นี้จะอำนวยความสะดวกและตอบโจทย์พฤติกรรมลูกค้า
โดยจะพร้อมให้บริการภายในไตรมาส 2 ปี 2564
ทั้งนี้เพื่อเสริมศักยภาพด้านการแข่งขันในธุรกิจอาหารและเบเกอรี่

นอกจากนี้ บริษัทยังคงให้ความสำคัญในการสร้างความสัมพันธ์อันดีกับลูกค้า
ผ่านระบบบัตรสมาชิกจอยการ์ด (Joy Card) เพื่อให้เกิดความผูกพัน
ความสะดวกในการใช้บริการตามไลฟ์สไตล์ (Lifestyle)
ของลูกค้าและกระตุ้นการซื้ออย่างต่อเนื่อง อีกทั้งยังใช้ในการวางกลยุทธ์ที่จะรักษาลูกค้าเดิม
และการเพิ่มลูกค้าใหม่ในอนาคต
โดยได้ปรับปรุงแอพพิเคชั่นใหม่เพื่ออำนวยความสะดวกและให้บริการที่ดียิ่งขึ้น

ในด้านการผลิตและจัดจำหน่าย บริษัทมีแผนพัฒนาผลิตภัณฑ์ต่างๆ
เพื่อเจาะกลุ่มลูกค้าผ่านช่องทางร้านค้าปลีก ได้แก่ ร้านสะดวกซื้อ โมเดิร์นเทรด
และซุปเปอร์มาร็เก็ต ให้มากขึ้น และเน้นกลุ่มเชนร้านอาหาร ซึ่งมีการเติบโตอย่างต่อเนื่อง

บริษัทลงทุนในโครงการคลังสินค้าและศูนย์กระจายสินค้าแห่งใหม่ (Smart Distribution
Center) บนถนนบางนา-ตราด กม.23 ติดกับโรงงานเบเกอรี่ของบริษัท
และคาดว่าจะพร้อมดำเนินงานได้ภายในไตรมาส 2 ปี 2564
เพื่อเพิ่มความสามารถในการบริหารจัดการคุณภาพ และควบคุมต้นทุนค่าขนส่งสินค้า

สืบเนื่องจากปี 2563 ที่มีวิกฤติการแพร่ระบาดของไวรัสโควิดระลอกแรก
บริษัทได้ปรับโครงสร้างและเพิ่มประสิทธิภาพการทำงาน ตลอดจนลดค่าใช้จ่ายคงที่ต่างๆ ทั้งระบบ
ซึ่งผลฯ ดังกล่าวถือเป็นฐานรากใหม่ที่สำคัญ ทั้งนี้
บริษัทยังคงให้ความสำคัญกับการพัฒนาทรัพยากรบุคคลโดยจัดให้มีการฝึกอบรมอย่างต่อเนื่องเพื่อเพิ่มพูนทักษะ
ความรู้ความสามารถของบุคคลากรในทุกระดับ โดยจัดให้มีการฝึกอบรมทักษะด้านความเป็นผู้นำ
การทำงานเป็นทีมและการพัฒนาความรู้ ความชำนาญเฉพาะเพื่อให้บริษัทบรรลุวัตถุประสงค์และ
ประสบความสำเร็จตามเป้าหมายในการพัฒนาองค์กรอย่างยั่งยืน
และเพื่อพร้อมรับมือกับการแข่งขันทางธุรกิจอาหารและบริการทั้งในประเทศและต่างประเทศให้มีประสิทธิภาพสูงสุด
โดยยังคงมุ่งเน้นการปรับปรุงประสิทธิภาพการทำงานโดยใช้เทคโนโลยีเข้ามาช่วย
เพื่อให้บรรลุผลของการสร้างประสิทธิภาพอย่างต่อเนื่อง

บริษัทตระหนักถึงความรับผิดชอบต่อสังคมเป็นสำคัญ
ในการขับเคลื่อนธุรกิจควบคู่ไปกับการดำเนินนโยบายภายใต้ความรับผิดชอบต่อสังคม ชุมชน
เศรษฐกิจและสิ่งแวดล้อม เพื่อการเติบโตทางธุรกิจและการพัฒนาองค์กรที่ยั่งยืน และเพื่อทำให้
แบรนด์ S&P และแบรนด์อื่นๆ ในเครือ เป็น “ร้านอาหารไทยและเบเกอรี่ที่เป็นที่ชื่นชอบที่สุด (To
Be The Most Preferred Thai Restaurant And Bakery Shop In Thailand)
โดยมุ่งเน้นสร้างคุณค่าด้วยคุณภาพอย่างมีคุณธรรม เพื่อมอบประสบการณ์ที่ดีที่สุดให้แก่ลูกค้า